పాల్వంచ మండలం

పాల్వంచ మండలం, తెలంగాణ రాష్ట్రం, భద్రాద్రి కొత్తగూడెం జిల్లాకు చెందిన మండలం. 2016 లో  జరిగిన జిల్లాల పునర్వ్యవస్థీకరణకు ముందు ఈ మండలం ఖమ్మం జిల్లా లో ఉండేది.    ప్రస్తుతం ఈ మండలం కొత్తగూడెం రెవెన్యూ డివిజనులో భాగం. పునర్వ్యవస్థీకరణకు  ముందు ఇది పాల్వంచ డివిజనులో ఉండేది.ఈ మండలంలో  20  రెవెన్యూ గ్రామాలు ఉన్నాయి. అందులో ఒకటి నిర్జన గ్రామం.మండల కేంద్రం పాల్వంచ.

గణాంకాలు 

2011 జనాభా లెక్కల ప్రకారం పాల్వంచ మండలం మొత్తం జనాభా 113,872. వీరిలో 57,353 మంది పురుషులు కాగా, 56,519 మంది స్త్రీలు, మొత్తం 29,466 కుటుంబాలు ఉన్నాయి. పాల్వంచ మండలంలో సగటు లింగ నిష్పత్తి 985. మొత్తం జనాభాలో 70.4% మంది పట్టణ ప్రాంతాల్లో నివసిస్తుండగా, 29.6% మంది గ్రామీణ ప్రాంతాల్లో నివసిస్తున్నారు. పట్టణ ప్రాంతాల్లో సగటు అక్షరాస్యత రేటు 77.7% కాగా గ్రామీణ ప్రాంతాల్లో 60.3%. అలాగే పాల్వంచ మండలంలో పట్టణ ప్రాంతాల లింగ నిష్పత్తి 1,009 కాగా గ్రామీణ ప్రాంతాల లింగ నిష్పత్తి 932.మండలంలో 0-6 సంవత్సరాల వయస్సు గల పిల్లల జనాభా 11591, ఇది మొత్తం జనాభాలో 10%. 0-6 సంవత్సరాల మధ్య 5900 మంది మగ పిల్లలు, 5691 మంది ఆడ పిల్లలు ఉన్నారు. మండలంలో బాలల లింగ నిష్పత్తి 965, ఇది మండలం సగటు లింగ నిష్పత్తి (985) కంటే తక్కువగా ఉంది. మండలం మొత్తం అక్షరాస్యత రేటు 72.54%. పురుషుల అక్షరాస్యత రేటు 71.68%,  స్త్రీల అక్షరాస్యత రేటు 58.54%.

పునర్వ్యవస్థీకరణ తరువాత 
2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 421 చ.కి.మీ. కాగా, జనాభా 113,872. జనాభాలో పురుషులు 57,353 కాగా, స్త్రీల సంఖ్య 56,519. మండలంలో 29,466 గృహాలున్నాయి.

ఖమ్మం జిల్లా నుండి భద్రాద్రి జిల్లాకు మార్పు. 
2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల ఏర్పాటులో భాగంగా పాల్వంచ మండల కేంద్రంగా 20 గ్రామాలుతో కొత్తగా ఏర్పడిన భద్రాద్రి (కొత్తగూడెం) జిల్లా పరిధిలో చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వు జారీచేసింది.

మండలం లోని పట్టణాలు 

పాల్వంచ:పాల్వంచ అనునది పాత పాల్వంచ, కొత్త పాల్వంచ అను ఊర్ల కలయిక. ఈ పట్టణ జనాభా సుమారు 1,40,000 ఉంటుంది. పాల్వంచ పట్టణమునకు 10 కిలోమీటర్ల దూరంలో కిన్నెరసాని నదిపై డ్యాం కలదు ఇక్కడ చాలా ఆహ్లదకరంగా ఉంటుంది. ఈ నది చుట్టూ అభయారణ్యం ఉంది. ఇక్కడ రకరకాల అడవి జంతువులను చూసేవీలుంది. పాల్వంచ పట్టణం కొత్తగూడెం అసెంబ్లీ నియోజకవర్గం పరిధిలోకి వస్తుంది. దీని ప్రస్తుత శాసనసభ్యుడు జలగం వెంకట్ రావు (టి.ఆర్.ఎస్).

మండలంలోని రెవిన్యూ గ్రామాలు 
      
 చంద్రలగూడెం
 వులవనూరు
 కారెగట్టు
 యానంబైలు
 సారెకల్
 పాండురంగాపురం
 సూరారం
 పాయకారి యానంబైలు
 లక్ష్మిదేవిపల్లి
 సోములగూడెం
 రంగాపురం
 నాగారం
 పాల్వంచ
 తోగుగూడెం
 రేపల్లివాడ
 నారాయణరావు పేట
 సంగం
 దంతెలబూర
 గంగదేవిగుప్ప
 
గమనిక:నిర్జన గ్రామాలు ఒకటి పరిగణనలోకి తీసుకోలేదు

మూలాలు

వెలుపలి లంకెలు